་བསྔགས་པ་མི་ཟད་སོགས་ཚིགས་བཅད་གཅིག་
གིས་སྟོན།
གཉིས་པ་མཆོད་པ་ལ་བླ་ན་ཡོད་པ་དང་། མེད་པ་གཉིས་ལས། དང་པོ། མེ་ཏོག་
དམ་པ་སོགས་ཀྱི་བསྟན་ཏེ། གཉིས་པ། མཆོད་པ་གང་རྣམས་སོགས་ཀྱིས་བསྟན། གསུམ་
པ་སྡིག་པ་བཤགས་པ་ནི། འདོད་ཆགས་ཞེ་སྡང་སོགས་ཀྱིས་སྟོན། བཞི་པ་རྗེས་སུ་ཡི་རང་
བ་ནི། ཕྱོགས་བཅུའི་རྒྱལ་བ་ཀུན་དང་སོགས་ཀྱིས་སྟོན། ལྔ་པ་ཆོས་འཁོར་བསྐོར་བར་
བསྐུལ་བ་ནི། གང་རྣམས་ཕྱོགས་བཅུའི་འཇིག་རྟེན་སོགས་ཚིགས་བཅད་གཅིག་གིས་སྟོན།
དྲུག་པ་མྱ་ངན་ལས་མི་འདའ་བར་གསོལ་བ་འདེབས་པ་ནི། མྱ་ངན་འདའ་སྟོན་ཞེས་
སོགས་ཚིགས་བཅད་གཅིག་གིས་སྟོན། བདུན་པ་དགེ་བ་བསྔོ་བ་ནི། ཕྱག་འཚལ་བ་དང་
ཞེས་སོགས་ཚིགས་བཅད་གཅིག་གིས་སྟོན།
བརྒྱད་པ་བསྔོ་བའི་རབ་དབྱེ་ལ་རྣམ་པ་བཅུ་དྲུག་ཡོད་དེ། བསམ་པ་རྣམ་པར་དག་
པ་དང༌། བྱང་ཆུབ་སེམས་མི་བརྗེད་པ་དང༌། མ་ནོར་བའི་སྦྱོར་བ་དང་། སེམས་ཅན་ལ་
ཕན་པ་དང༌། གོ་ཆ་བགོ་བ་དང༌། སྐལ་མཉམ་གྱི་བྱང་ཆུབ་སེམས་དང་འཕྲད་པ་དང་།
དགེ་བའི་བཤེས་གཉེན་མཉེས་པར་བྱེད་པ་དང༌། དེ་བཞིན་གཤེགས་པ་མངོན་དུ་འགྱུར་བ་
དང་། དམ་པའི་ཆོས་ཡོངས་སུ་འཛིན་པ་དང་། མི་ཟད་པའི་མཛོད་ཐོབ་པ་དང་། འཇུག་པ་
དང་། སྟོབས་དང་། གཉེན་པོ་བསྒྲུབ་པ་དང༌། ལས་དང་རྗེས་སུ་སློབ་པ་ཡོངས་སུ་ཕྱེ་བ་
དང་། བསྡུ་བ་སྟེ་རྣམ་པ་བཅུ་དྲུག་གི་སྒོ་ནས་ཀུན་ཏུ་བཟང་པོའི་སྨོན་ལམ་རྒྱས་པར་བཤད་
པ་ལ། དེའི་དང་པོ་བསམ་པ་རྣམ་པར་དག་པ་ལ་ཡང་གསུམ་ལས། དང་པོ་དེ་བཞིན་
གཤེགས་པ་ལ་མཆོད་པ་དང་། དགོངས་པ་ཡོངས་སུ་རྫོགས་པའི་བསམ་པ་ནི། འདས་
- 117 -

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
པའི་སངས་རྒྱས་རྣམས་དང་ཞེས་སོགས་ཚིགས་བཅད་གཅིག་གིས་སྟོན།
གཉིས་པ་སངས་རྒྱས་ཀྱི་ཞིང་ཡོངས་སུ་སྦྱོང་བའི་བསམ་པ་ནི། ཕྱོགས་བཅུའི་ག་
ལའི་ཞིང་རྣམས་སོགས་ཚིགས་བཅད་གཅིག་གིས་སྟོན། གསུམ་པ་སེམས་ཅན་ཐམས་ཅད་
བདེ་བའི་ལྷག་པའི་བསམ་པ་སྦྱོར་བ་ནི།
ཕྱོགས་བཅུའི་སེམས་ཅན་གང་རྣམས་སོགས་
ཚིགས་བཅད་གིས་སྟོན། གཉིས་པ་རབ་ཏུ་འབྱུང་བར་སྟོན་པ་ནི། ཚེ་རབས་ཀུན་ཏུ་ཞེས་
སོགས་ཚིག་རྐང་གཉིས་ཀྱིས་བསྟན། དེ་ལྟར་སྐྱེ་བ་དྲན་ཅིང་རབ་ཏུ་འབྱུང་བ་ནི་བྱང་ཆུབ་
ཀྱི་སེམས་མི་བརྗེད་པའི་རྒྱུ་དང་པོ་ཡིན་ནོ། །
གསུམ་པ་ཚུལ་ཁྲིམས་མི་ཉམས་པར་སྟོན་པ་ནི། རྒྱལ་བ་ཀུན་གྱི་རྗེས་སུ་ཞེས་སོང་
ཚིག་རྐང་བཞིན་སྟོན་ཏེ་བྱང་ཆུབ་མི་བརྗེད་པའི་རྒྱུ་གཉིས་པའོ། །བཞི་པ་འགྲོ་བ་སོ་སོའི་
སྐད་ཀྱིས་ཆོས་སྟོན་པར་སྨོན་པ་ནི། ལྷ་ཡི་སྐད་དང་ཞེས་སོགས་ཤློ་ཀས་སྟོན་ཏེ། དེ་ནི་རྒྱུ་
གསུམ་པའོ། །
ལྔ་པ་རྒྱུད་འཇམ་ཞིང་ཕྱིན་དྲུག་ལ་བརྩོན་པར་སྨོན་པ་ནི། དེས་ཤིང་ཕ་རོལ་ཕྱིན་ལ་
ཞེས་སོགས་ཚིགས་གཅིག་གིས་སྟོན་ཏེ། དེ་ནི་རྒྱུ་བཞི་པའོ། །དེ་ཡན་ཆད་ཚིག་བཅད་ཕྱེད་
དང་བཞིས་བྱང་ཆུབ་ཀྱི་སེམས་སྐྱེ་བའི་མཐུན་རྐྱེན་གཉེན་པོའི་ཕྱོགས་འགྲུབ་པར་སྨོན་
པའོ། །དྲུག་པ་སྡིག་སྒྲིབ་སྦྱོང་བར་སྨོན་པ་ནི། སྡིག་པ་གང་རྣམས་ཞེས་སོགས་ཚིག་རྐང་
གཉིས་ཀྱིས་སྟོན་ལ། དེ་ནི་བྱང་ཆུབ་ཀྱི་སེམས་སྐྱེ་བའི་མི་མཐུན་ཕྱོགས་སྤོངས་པར་
པའོ། །
པར་སྨོན་
གསུམ་པ་ལ་གུས་པའི་སྦྱོར་བ་བཤད་པ་ནི། ལས་དང་ཉོན་མོངས་ཞེས་སོགས་
ཚིགས་བཅད་གཅིག་གིས་སྟོན་ཏེ། བཞི་པ་སེམས་ཅན་ལ་ཕན་འདོག་པར་སྨོན་པའོ། །ཞིང་
གི་ཁྱོན་དང་ཞེས་སོགས་ཚིགས་བཅད་གཅིག་གིས་སྟོན་ཏེ། ལྔ་པ་གོ་ཆ་བགོ་བ་ནི། བྱང་
~118~

འཕགས་པ་བཟང་པོ་སྤྱོད་པའི་སྨོན་ལམ་གྱི་བསྡུས་དོན་ནོར་བུའི་སྤྲིན་གྱི་རོལ་མོ།
ཆུབ་སྤྱོད་པ་ཞེས་སོགས་ཚིགས་བཅད་གཅིག་གིས་སྟོན་ཏེ་སངས་རྒྱས་ཀྱི་ཆོས་རྫོགས་པར་
བྱ་བ་དང་། སེམས་ཅན་གྱི་སྤྱོད་པ་དང་མཐུན་པར་བྱ་བ་དང་། དམ་པའི་ཆོས་སྦྱིན་པ་སྟེ།
དེ་གསུམ་མ་འོངས་པའི་བསྐལ་པ་ཐམས་ཅད་དུ་མི་སྐྱོ་བར་སྤྱོད་པའི་གོ་ཆ་བགོ་བའོ། །
དྲུག་པ་སྐལ་བ་མཉམ་པའི་བྱང་ཆུབ་སེམས་དཔའ་དང་འཕྲད་པར་སྨོན་པ་ནི།
བདག་གི་སྤྱོད་དང་ཞེས་སོགས་ཚིགས་བཅད་གཅིག་གིས་སྟོན་ཏེ། ཐེག་པ་ཆེན་པོའི་ལམ་
གྱི་གྲོགས་བཟང་པོ་དང་འཕྲད་ནས་ཐེག་པ་མཆོག་གི་ལམ་ལ་སློབ་པར་སྨོན་པའོ། །
བདུན་པ་དགེ་བའི་བཤེས་གཉེན་མཉེས་པར་བྱེད་པར་སྨོན་པ་ནི། བདག་ལ་ཕན་
པར་འདོད་པའི་སོགས་ཚིགས་བཅད་གཅིག་གིས་སྟོན་ཏེ། ཐེག་ཆེན་གྱི་དགེ་བའི་བཤེན་
གཉེན་དང་འཕྲད་ནས་དེ་བསམ་སྦྱོར་གཉིས་ཀྱིས་ཚུལ་བཞིན་དུ་བསྟེན་པར་སྨོན་པའོ། །
བརྒྱད་པ་དེ་བཞིན་གཤེགས་པ་མངོན་དུ་འགྱུར་བར་སྨོན་པ་ནི། སངས་རྒྱས་སྲས་
ཀྱི་བསྐོར་བའི་ཞེས་སོགས་ཚིགས་བཅད་གཅིག་གིས་སྟོན་ཏེ། མཆོག་གི་སྤྲུལ་སྐུ་དངོས་སུ་
མཇལ་བ་དང་། མཉེས་པར་བྱེད་པར་སྨོན་པའོ། །
དགུ་པ་དམ་པའི་ཆོས་ཡོངས་སུ་འཛིན་པར་སྨོན་པ་ནི། ་རྒྱལ་བ་རྣམས་ཀྱི་དམ་པའི་
ཆོས་འཛིན་ཞེས་ཚིགས་བཅད་གཅིག་གིས་སྟོན་ཏེ། དེ་ཡང་སྐལ་པ་དང་པོའི་ཐེག་ཆེན་གྱི་
དམ་ཆོས་རང་གིས་འཛིན་པ་དང་། གཉིས་པ་ལུང་གི་ཆོས་གཞན་ལ་སྟོན་པ་དང་། གསུམ་
པ་རྟོགས་པའི་ཆོས་འཛིན་ཅིང་སྤེལ་བ་དང་། བཞི་པ་དེ་རྣམས་དུས་ཐམས་ཅད་དུ་སྤྱོད་པར་
སྨོན་པའོ། །བཅུ་པ་མི་ཟད་པའི་མཛོད་ཐོབ་པར་སྨོན་པ་ནི། སྲིད་པ་ཐམས་ཅད་དུ་ཡང་
འཁོར་བ་ན། །ཞེས་སོགས་ཚིགས་བཅད་གཅིག་གིས་སྟོན།
བཅུ་གཅིག་པ་འཇུག་པ་ལ་བརྒྱད། སངས་རྒྱས་ཀྱིས་ཞིང་བལྟ་བར་གཉིས། སངས་
རྒྱས་ཀྱི་གསུངས་ལ་འཇུག་པ། དེ་བཞིན་གཤེགས་པས་ཆོས་ཀྱི་འཁོར་ལོ་བསྐོར་བ་ལ་
~119~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
འཇུག་པ། བསྐལ་པའི་འཇུག་པ་ལ་འཇུག་པ། དེ་བཞིན་གཤེགས་པ་ལ་བལྟ་བ་དང༌།
དེས་སྤྱོད་ཡུལ་ལ་འཇུག་པ། དེ་བཞིན་གཤེགས་པའི་ཐད་དུ་འགྲོ་བ་ལ་འཇུག་པར་སྨོན་པ་
སྟེ་བརྒྱད་དོ། །དེའི་དང་པོ་གཉིས་ནི། རྡུལ་གཅིག་གི་སྟེང་དུ་ཕྱོགས་བཅུའི་རྡུལ་སྙེད་ཀྱི་
དག་པའི་སྣོད་བཅུད་ཀྱི་ཞིང་ཁམས་སུ་བཞུགས་པ་ལ་བལྟ་བར་སྨོན་པ་དང༌། དེ་བཞིན་དུ་
ཕྱོགས་བཅུའི་ཞིང་ཐམས་ཅད་དུ་དེ་ལྟར་བལྟ་བར་སྨོན་པ་གཉིས་ཡིན་ལ། དེའི་དང་པོ་ནི།
རྡུལ་གཅིག་སྟེང་ན་ཞེས་སོགས་ཚིགས་རྐང་བཞི་དང་ཕྱི་མ་ནི། དེ་ལྟར་ལ་ལུས་སོགས་
ཚིགས་རྐང་པ་བཞིས་སྟོན་ཏོ། །
གསུམ་པ་སངས་རྒྱས་ཀྱི་གསུངས་ལ་འཇུག་པ་ནི། གསུངས་གཅིག་ཡན་ལག་ཞེས་
སོགས་ཚིག་རྐང་བཞིས་སྟོན་ལ། སངས་རྒྱས་ཀྱི་གསུང་གཅིག་ཉིད་ཀྱང་འགྲོ་བ་སོ་སོའི་
སྐད་དུ་གོ་བར་འགྱུར་བ་རྣམས་ལ་འདྲེས་པར་ཐོབ་པར་སྨོན་པའོ། །
བཞི་པ་དེ་བཞིན་གཤེགས་པས་ཆོས་ཀྱི་འཁོར་ལོ་བསྐོར་བ་ལ་འཇུག་པ་ནི། དུས་
གསུམ་གཤེགས་པའི་ཞེས་སོགས་ཚིག་རྐང་བཞིས་སྟོན་ཏེ། ཆོས་འཁོར་བསྐོར་བའི་དོན་
དམ་རྣམས་གཅིག་ཆར་དུ་རྟོགས་པར་སྨོན་པའོ། །
ལྔ་པ་བསྐལ་པའི་འཇུག་པ་ལ་ནི། མ་འོངས་བསྐལ་པ་ཞེས་སོགས་ཚིག་རྐང་བཞིས་
སྟོན་ཏེ། དུས་གསུམ་གྱི་བསྐལ་བ་ཐམས་ཅད་ལ་སངས་རྒྱས་ཀྱི་སྐུ་དང་གསུང་གིས་སྤྱོད་
ཡུལ་ལ་འཇུག་པ་རྣམས་ནི་འདིར་ཤེས་པ་སྐད་ཅིག་མ་གཅིག་གི་ཡུན་ལ་འཇུག་པར་སྨོན་པ་
ནི། དྲུག་པ་དེ་བཞིན་གཤེགས་པ་ལ་ལྟ་བ་དང༌། དེའི་སྤྱོད་ཡུལ་ལ་འཇུག་པ་ནི། དུས་
གསུམ་གཤེགས་པའི་ཞེས་སོགས་ཚིགས་བཅད་གཅིག་གིས་སྟོན་ཏེ། དུས་གསུམ་གྱི་
སངས་རྒྱས་ཐམས་ཅད་སྐད་ཅིག་ལ་གཅིག་ལ་བལྟ་ཞིང་། དེ་དག་གི་སྤྱོད་ཡུལ་ལམ་མཛད་
པ་ཐམས་ཅད་ལ་སྐྱུ་མ་ལྟ་བུའི་ཏིང་ངེ་འཛིན་གྱི་སྟོབས་ཀྱིས་འཇུག་པར་སྨོན་པའོ། །བདུན་
~120~

འཕགས་པ་བཟང་པོ་སྤྱོད་པའི་སྨོན་ལམ་གྱི་བསྡུས་དོན་ནོར་བུའི་སྤྲིན་གྱི་རོལ་མོ།
པ་སངས་རྒྱས་ཀྱི་ཞིང་མངོན་པར་བསྒྲུབ་པར་སྨོན་པ་ནི། གང་ཡང་དུས་གསུམ་དག་གི་
ཞེས་སོགས་ཚིག་རྐང་བཞིས་སྟོན་ལ། འདིས་ནི་རང་གི་སངས་རྒྱས་ཀྱི་ཞིང་མངོན་པར་
བསྒྲུབ་པར་སྨོན་པས་ཞིང་དག་པའི་སྦྱོར་བ་ཐོབ་པའི་དུས་ཀྱིས་ཡོན་ཏན་ཁྱད་པར་ཅན་
ཡིན་ནོ། །བརྒྱད་པ་དེ་བཞིན་གཤེགས་པའི་ཐད་དུ་འགྲོ་བར་སྨོན་པ་ནི།
གང་ཡང་མ་བྱོན་འཇིག་རྟེན་ཞེས་སོགས་ཚིགས་རྐང་བཞིས་སྟོན་ལ། བསྐལ་པ་ཕྱི་
མའི་མཐར་ཐུག་པའི་སངས་རྒྱས་ཐམས་ཅད་ཀྱིས་མངོན་པར་བྱང་ཆུབ་པ་དང་ཆོས་འཁོར་
བསྐོར་བ་དང་། མྱ་ངན་ལས་འདའ་བའི་ཚུལ་སྟོན་པ་གསུམ་གྱིས་མཚོན་ནས་མཛད་པ་
བཅུ་གཉིས་གང་སྟོན་པ་ཐམས་ཅད་ཀྱི་དྲུང་དུ་རང་གི་ལུས་རྒྱ་མཚོ་ལྟ་བུར་སྤྲུལ་ནས་མཆོད་
པ་སོགས་བསྙེན་བསྐུར་བྱེད་པར་སྨོན་པའོ། །བཅུ་གཉིས་པ་སྟོབས་ནི། ཀུན་ཏུ་མྱུར་བའི་
ཞེས་སོགས་ཚིགས་བཅད་གཉིས་ཀྱིས་སྟོན་ཏེ། ཤེས་རབ་དང་ཐབས་དང་ཏིང་ངེ་འཛིན་གྱི་
སྟོབས་སོ་སོར་བགྲང་བས་བཅུའོ། །བཅུ་གསུམ་པ་གཉེན་པོ་སྒྲུབ་པ་ནི། ལས་ཀྱི་སྟོབས་
རྣམས་ཞེས་སོགས་ཚིགས་བཅད་གཅིག་གིས་སྟོན་ལ། ལས་དང་ཉོན་མོངས་པ་བདུད་ཀྱི་
སྟོབས་གསུམ་གཉེན་པོས་རྩ་བ་ནས་འཇོམ་པར་སྨོན་པའོ། །
བཅུ་བཞི་པ་བྱང་ཆུབ་སེམས་དཔའི་ལས་ནི། ཞིང་ཁམས་རྒྱ་མཚོ་ཞེས་སོགས་
ཚིགས་བཅད་གཅིག་གིས་སྟོན་ལ། སངས་རྒྱས་ཀྱི་ཆོས་སྒྲུབ་པའི་དགེ་བའི་རྩ་བའི་ནུས་པ་
རྫོགས་པ་དང་། སེམས་ཅན་ཐམས་ཅད་སྨིན་པར་བྱ་བའི་ནུས་པ་རྫོགས་པ་དང་། སངས་
རྒྱས་ཀྱི་ཞིང་སྦྱང་བའི་ནུས་པ་རྫོགས་པའི་ཆེད་དུ་རྒྱ་མཚོ་ལྟ་བུའི་གནས་བརྒྱད་ལ་སློབ་པར་
སྨོན་པའོ། །བཅོ་ལྔ་པ་རྗེས་སུ་སློབ་པ་ལ་གཉིས་ལས། དེ་བཞིན་གཤེགས་པའི་སློབ་པ་ནི།
གང་ཡང་དུས་གསུམ་གཤེགས་པའི་ཞེས་སོགས་ཚིགས་བཅད་གཅིག་གིས་སྟོན་ལ།
གཉིས་པ་བྱང་ཆུབ་སེམས་དཔའི་རྗེས་སུ་སློབ་པ་ནི། རྒྱལ་བ་ཀུན་གྱི་སྲས་ཀྱིས་ཞེས་
~121~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
སོགས་ཚིགས་བཅད་གསུམ་གྱིས་སྟོན་ལ། ཐབས་དང་ཤེས་རབ་ཁྱད་པར་ཅན་གྱིས་ཕ་
རོལ་ཏུ་ཕྱིན་པ་ཀུན་ཏུ་བཟང་པོ་དང་འཇམ་དཔལ་དབྱངས་གཉིས་དང་མཚུངས་པར་སློབ་
པའི་སྒོ་ནས་སྤྱོད་པ་རྫོགས་པར་སྨོན་པའོ། །བཅུ་དྲུག་པ་དེ་རྣམས་ཀྱི་བསྡུ་བ་ནི། སྤྱོད་པ་
དག་ནི་ཚད་ཡོད་ཅེས་སོགས་ཚིགས་བཅད་གཅིག་གིས་སྟོན། དེ་ལྟར་རྣམ་པ་བཅུ་དྲུག་པོ་
བསྟན་ཟིན་ནས།
རྩ་བའི་ས་བཅད་དགུ་པ་མཐར་ཐུག་པ་ནི། ནམ་མཁའི་མཐར་ཐུག་གྱུར་པ་ཞེས་
སོགས་ཚིགས་བཅད་གཅིག་གིས་སྟོན་ལ། སྨོན་ལམ་གྱི་འབྲས་བུ་མཐར་ཐུག་པ་ནི།
སངས་རྒྱས་ཀྱི་གོ་འཕང་བརྙེས་ནས་ནམ་མཁའ་ཇི་སྲིད་གནས་ཀྱི་བར་དུ་སེམས་ཅན་གྱི་
དོན་མཛད་པ་ཉིད་ཡིན་པར་བསྟན་ཏོ། །
བཅུ་པ་སྨོན་ལམ་གྱི་ཕན་ཡོན་ལ་གཉིས། མཐོང་བའི་ཆོས་ཀྱི་ཕན་ཡོན་དང་། ཚེ་
རབས་ཕྱི་མ་རྣམས་ཀྱི་ཕན་ཡོན་ནོ། །དང་པོ་ལ་བཞི་ལས། དང་པོ་བསོད་ནམས་ཁྱད་པར་
ཅན་ཡོངས་སུ་འཛིན་པ་ནི། གང་ཡང་ཕྱོགས་བཅུའི་ཞིང་རྣམས་ཞེས་སོགས་ཚིགས་བཅད་
གཉིས་ཀྱིས་སྟོན། གཉིས་པ་ངན་སོང་དང་སྡིག་གྲོངས་སྤངས་ཏེ་དེ་བཞིན་གཤེགས་པའི་
ཞལ་མཐོང་བ་ནི། གང་གི་བཟང་སྤྱོད་སྨོན་ལམ་ཞེས་སོགས་ཚིགས་བཅད་གཅིག་གིས་
སྟོན། གསུམ་པ་རྙེད་པ་ལེགས་པར་རྙེད་ཅིང་བྱང་ཆུབ་སེམས་དཔའ་རྣམས་དང་སྐལ་པ་
མཉམ་པར་འཐོབ་པ་ནི། དེ་དག་རྙེད་པ་སོགས་ཚིགས་བཅད་གཅིག་གིས་སྟོན། བཞི་པ་ནི་
མཚམས་མེད་པ་ལྔའི་ལས་ཀྱི་སྒྲིབ་པ་མ་ལུས་པ་དག་པར་འགྱུར་བ་ནི། མཚམས་མེད་ལྔ་
པོ་སོགས་ཚིགས་བཅད་གཅིག་གིས་སྟོན།
གཉིས་པ་ཚེ་རབས་ཕྱི་མ་རྣམས་ཀྱི་ཕན་ཡོན་གཉིས། རྒྱུའི་བསྡུས་པ་དང་། འབྲས་
བུའི་བསྡུས་པའོ། །དང་པོ་ནི། ཡེ་ཤེས་དང་ནི་གཟུགས་མཚན་སོགས་ཚིགས་བཅད་གཅིག་
~122~

འཕགས་པ་བཟང་པོ་སྤྱོད་པའི་སྨོན་ལམ་གྱི་བསྡུས་དོན་ནོར་བུའི་སྤྲིན་གྱི་རོལ་མོ།
གིས་སྟོན་ལ། གཉིས་པ་འབྲས་བུའི་བསྡུས་པ་ནི་བྱང་ཆུབ་ཤིང་དབང་དྲུང་དུ་ཞེས་སོགས་
ཚིགས་བཅད་གཅིག་གིས་སྟོན་ཏེ། གང་ཡང་བཟང་པོ་སྤྱོད་པའི་སྨོན་ལམ་འདི། ཞེས་
སོགས་མན་ཆད་ཚིགས་བཅད་བདུན། རྩ་བའི་ས་བཅད་བཅུས་བསྡུས་པར་མ་བཤད་ཀྱང་
རང་རང་གི་ཐད་དུ་བསྡུས་དོན་གསུངས་པ་ལ་ཕན་ཡོན་མདོར་བསྡུས་ཏེ་འཇིག་རྟེན་ལས་
འདས་མ་འདས་ཀྱི་ཕུན་ཚོགས་ཐམས་ཅད་འཐོབ་པ་ནི། གང་ཡང་བཟང་པོ་སྤྱོད་པའི་ཞེས་
སོགས་ཚིགས་བཅད་གཅིག་གིས་སྟོན་ཏེ། བཟང་པོ་སྤྱོད་པའི་སྨོན་ལམ་བཏབ་པའི་དགེ་
བའི་རྩ་བ་ཡོངས་སུ་བཟུང་བ་ལ་གཉིས་ལས། བྱང་ཆུབ་སེམས་དཔའི་རྗེས་སུ་ཡོངས་སུ་
བསྔོ་བ་ནི། འཇམ་དཔལ་དཔའ་བོས་སོགས་ཚིགས་བཅད་གཅིག་གིས་སྟོན། དེ་བཞིན་
གཤེགས་པའི་རྗེས་སུ་བསྔོ་བ་ནི། དུས་གསུམ་གཤེགས་པའི་རྒྱལ་བ་ཞེས་སོགས་ཚིགས་
བཅད་གཅིག་གིས་སྟོན། སྒྲིབ་པ་སྤངས་ཤིང་དག་པའི་ལུས་རྟེན་བཟང་པོ་བཟུང་བ་ནི།
བདག་ནི་འཆི་བའི་ཞེས་སོགས་ཚིགས་བཅད་གཉིས་ཀྱིས་སྟོན། ལུང་བསྟན་འཐོབ་
པ་དང་སེམས་ཅན་གྱི་དོན་བསྒྲུབ་པ་ནི། རྒྱལ་བའི་དཀྱིལ་འཁོར་ཞེས་སོགས་ཚིགས་
བཅད་གཉིས་ཀྱིས་སྟོན་པར་བཤད་ལ། བཟང་པོ་སྤྱོད་པའི་སྨོན་ལམ་ཞེས་སོགས་ཚིགས་
བཅད་གསུམ་ལ་བཤད་པ་མ་བྱུང་ངོ༌། །
འདི་དང་ཀླུ་སྒྲུབ་ཀྱིས་མཛད་པར་གྲགས་པའི་འགྲེལ་བ་གཉིས་བསྡུས་དོན་གཅིག་
པར་བཞེད། སློབ་དཔོན་ཤཱཀྱ་བཤེས་གཉེན་གྱི་འགྲེལ་བ་བསྡུས་དོན་མཛད་པ་ནི། སྨོན་
ལམ་གྱི་ཐབས་དང༌། མོས་པས་སྤྱོད་པའི་ས་ཡི་སྨོན་ལམ་དང་། འབྲས་བུ་དང་སྨོན་ལམ་
གྱི་ཕན་ཡོན་དང་། སྨོན་ལམ་གྱི་གཞུང་འདོན་པ་ཙམ་གྱིས་ཕན་ཡོན་ཏེ་དྲུག་ཏུ་བཤད་པ་ལ་
དེའི་དང་པོ་ཐབས་ནི། ཇི་སྙེད་སུ་དག་ཅེས་པ་ནས་བསྔོ་ཞེས་པའི་བར་གྱིས་ཡན་ལག་
བདུན་པའི་ཚིགས་བཅད་བཅུ་གཉིས་པོ་དེའི་འཇུག་ཐོབ་ཏུ། རྒྱལ་བ་ཀུན་གྱི་རྗེས་སུ་སློབ
~123~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གྱུར་ཏེ། །བཟང་པོ་སྤྱོད་པ་རབ་ཏུ་སྟོན་པར་བགྱིད། །ཡེ་ཤེས་སྤྱོད་པ་རྣམ་པར་དག་བྱེད་
ཅིང་། །བྱང་ཆུབ་སྤྱོད་པ་ཡོངས་སུ་རྫོགས་བྱེད་ཤོག །ཅེས་པའི་ཚིགས་བཅད་འདི་བཏོན་
པས་སྨོན་ལམ་ཐམས་ཅད་དོན་བསྡུ་བར་བཤད་དོ། །དེ་ནས། འདས་པའི་སངས་རྒྱས་
རྣམས་དང་ཞེས་པ་ནས། ཡོན་ཏན་ཀུན་གྱི་མི་ཟད་མཛོད་དུ་གྱུར། །ཞེས་པའི་བར་གྱི་